சொல்றாள். யாருகிட்டே ? இந்த நரசிம்மன்கிட்டே. ” எச்.எம்.முக்கு முகம் சிவந்து மூக்கு விடைத்தது. " இந்த அநியாயம் இத்தோடு போகலே. சாயங்காலம் , பி.டி. மாஸ்டர்கிட்டே சண்டை போட்டுக்கொண்டாள். அவன் இப்படிப் பண்ணப்படாது , இப்படி வளையணும் , இந்த மாதிரி கையை வச்சுக்கணும்னு அவளைத் தொட்டுச் சொல்லிக்கொடுத்திருக்கான். தொட்டவன் , எசகுபிசகா எங்கேயோ தொட்டுட்டான் போலிருக்கு. இவ என்ன கேட்டிருக்கா தெரியுமா ? " " என்னைத் தொட்டுப் பேசாதீங்கன்னு சொல்லியிருப்பாள். ” " மனுஷ ஜாதின்னா அப்படித்தானே சொல்லியிருக்கணும் ? இவள் என்ன சொன்னாள்